લખનૌ: ઉત્તર પ્રદેશ સરકાર જુલાઈના અંત સુધીમાં ૮૬ નાના અને સીમાંત ખેડૂતોનાં દેવાં માફ કરી દેશે. જુલાઈ સુધીમાં ખેડૂતોનાં દેવાં માફીના રૂપિયા સરકારી બેન્કોને મોકલી દેવામાં આવશે. ઉત્તર પ્રદેશના એ‌િગ્રકલ્ચરલ પ્રોડક્શન કમિશનર ચંદ્રપ્રકાશે જણાવ્યું હતું કે લાભાર્થી કિસાનોની બેન્કોની યાદી ૧૫ દિવસમાં પ્રત્યેક જિલ્લાના ડીએમ પાસે પહોંચી જશે. ત્યારબાદ રાજ્ય સ્તરે એક ખાસ સોફ્ટવેરની મદદથી જેમની પાસે વધુ જમીન અને ખેતરો છે એવા ખેડૂતોનાં નામ આ યાદીમાંથી હટાવી દેવાશે અને તેમને દેવાં માફીનો લાભ નહીં મળે, કારણ કે તેમણે ઓછી જમીન બતાવીને લોન લીધી હતી.